สุรัตนาวี สุวิพร

สุรัตนาวี สุวิพร หรือ สุรัตนาวี ภัทรานุกุล (เกิด 15 เมษายน พ.ศ. 2524) เป็นนักร้อง, นักแสดง, พิธีกร และดีเจไทย เข้าสู่วงการบันเทิงจากการเป็นอดีตศิลปินดูโอ้นามไทรอัมส์คิงดอม ร่วมกับกรภัสสรณ์ รัตนเมธานนท์ ในสังกัดโดโจ ซิตี้ของเบเกอรี่มิวสิค ที่มีชื่อเสียงมาจากแนวดนตรีแบบป็อปแดนซ์ และเป็นที่วิพากษ์วิจารณ์จากการแต่งตัวที่ในเวลานั้นถูกมองว่าขาดความเหมาะสมตามค่านิยมของสังคมไทย นอกจากนี้เธอยังเป็นพิธีกรรายการโทรทัศน์ เป็นดีเจจัดรายการวิทยุคลื่น HITZ THAILAND อีกด้วย

ประวัติ 
สุรัตนาวีเกิดที่โรงพยาบาลพญาไท 1 เป็นบุตรสาวของสุรชัย สุวิพร ทำงานเป็นโปรกอล์ฟ กับมารดาชื่อวิไล นิธิวรรณากุล นักธุรกิจและนักสังคมสงเคราะห์ มีพี่ชายสอง คนคือสาลวิท (เบียร์) และสรวรรธน์ (เบน) ตามลำดับ เดิมสุรัตนาวีนับถือศาสนาพุทธ ภายหลังเปลี่ยนไปนับถือศาสนาคริสต์นิกายโปรเตสแตนต์จากคำแนะนำของบอย โกสิยพงษ์

สุรัตนาวีสำเร็จการศึกษาระดับประถมศึกษาและมัธยมศึกษาตอนต้นจากโรงเรียนเซนต์โยเซฟคอนแวนต์  ระดับมัธยมศึกษาตอนปลายจากโรงเรียนเตรียมอุดมศึกษาพัฒนาการ ระดับปริญญาตรี สาขานิเทศศาสตร์ เอกโฆษณา มหาวิทยาลัยกรุงเทพ และระดับปริญญาโท คณะนิเทศศาสตร์ มหาวิทยาลัยกรุงเทพ

สุรัตนาวีออกผลงานดนตรีเป็นครั้งแรกในปี พ.ศ. 2542 ในนามของไทรอัพส์ คิงดอม คู่กับ กรภัสสรณ์ รัตนเมธานนท์ โดยมีผลงานออกมา 3 อัลบั้มด้วยกัน ได้แก่ อัลบั้ม ไทรอัมพ์ส คิงดอม, ทไวซ์ ทีเค และทีเค วิชั่น ซึ่งมีชื่อเสียงส่วนหนึ่งมาจากแฟชั่นของเธอและพรพรรณ ซึ่งมีลักษณะเป็นการใส่เสื้อสายเดี่ยว เกาะอกจนนักร้องทั้งสองได้รับฉายาว่าเป็น "เจ้าแม่สายเดี่ยว" "ตำนานแห่งเซ็นเตอร์พ้อยท์"

ในปี 2556 สุรัตนาวีได้ขึ้นคอนเสิร์ตที่รวบรวมศิลปินค่ายเบเกอรี่มิวสิค และค่ายโดโจ ซิตี้ อาทิศิลปินค่ายโดโจ โบ สุรัตนาวี สุวิพร (โบ ทีเค), นีซ, เอช, ออย ช็อคกิ้งพิ้งค์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" และในปีเดียวกันได้ขึ้นคอนเสิร์ตอีกครั้งกับ "Boyd Ko Family Christmas Together" เมื่อวันเสาร์ที่ 28 ธันวาคม พ.ศ. 2556

สุรัตนาวีสมรสภาษิต ภัทรานุกุล ซึ่งเป็นวิศวกร หลังคบหา 3 ปี ทั้งคู่เข้าพิธีแต่งงานตามหลักศาสนาคริสต์ที่โบสถ์โรงเรียนปรินส์รอยแยลส์วิทยาลัย จังหวัดเชียงใหม่ เมื่อวันที่ 29 ธันวาคม พ.ศ. 2554

ปัจจุบันสุรัตนาวีมีตำแหน่งเป็นรองผู้อำนวยการของศูนย์รวมนักศึกษาแบ๊บติสต์ (Baptist Student Center) เป็นผู้นำนมัสการในคริสตจักรแห่งความสุข (Church of Joy) เป็นเจ้าของร้านอาหารในเครือ Sumi Grand เป็นพรีเซนเตอร์ให้กับแบรนด์ Dprompt เป็นดีเจคลื่น HITZ 955 และเป็นพิธีกรรายการ 108 Living ร่วมกับวิริฒิพา ภักดีประสงค์

ผลงานรายการวิทยุ

ในปัจจุบัน 
SAT 16:00 - 18:00 HITZ THAILAND CHART SHOW (HITZ THAILAND)

ในอดีต 
SAT 16:00 - 19:00 HITZ HAPPENING ไปไหนกันดีเยาวรุ่น (HITZ 955)

SAT 13:00 - 19:00 10 HITZ IN A ROW ON WEEKEND 10 เพลงฮิตซ์ต่อเนื่องในวันหยุด (HITZ 955)

SAT - SUN 16:00 - 20:00 10 HITZ IN A ROW ON WEEKEND 10 เพลงฮิตซ์ต่อเนื่องในวันหยุด (HITZ 955)

HITZ 40 BANGKOK Takeover รายงาน 40 อันดับเพลงฮิตซ์ที่สุดประจำสัปดาห์ (95.5 Virgin HitZ)

ผลงานเพลง

สตูดิโออัลบั้ม

ไทรอัมพ์ส คิงดอม

อัลบั้มเดี่ยว

เพลงประกอบละคร 
 เพลง “เพื่อนกัน” ประกอบภาพยนตร์ หนูหิ่น เดอะมูฟวี่ (2549)
 เพลง "ไม่ใช่คนเรียบร้อย" ประกอบละครเรื่อง แม่ค้าขนมหวาน (ช่อง 3)

ผลงานการแสดง

ละครโทรทัศน์ 
 ละครเรื่อง เกิร์ลคลับ รับเอาคืน รับบท...เกี๊ยว (พ.ศ. 2545)
 ซิตคอมเรื่อง ห้าโมง.. โป๊งโป๊งชึ่ง ตอน...บริษัทรับเอาคืน (พ.ศ. 2545)
 ซิตคอมเรื่อง Love Blood จัดรักให้ตรงกรุ๊ป ตอน ช่วยเก็บผ้าเช็ดให้แม่หน่อย (พ.ศ. 2558)
 ละครเรื่อง ลูกเหล็ก เด็กชอบยก รับบท...อาจารย์เปิ้ล (พ.ศ. 2562)
 ซีรีส์เรื่อง Baker Boys รักของผม ขนมของคุณ รับบท...ทิวา (พ.ศ. 2564)
 ละครเรื่อง สุดร้ายสุดรัก รับบท...โบ-ไทรอัมส์คิงดอม (รับเชิญ) (พ.ศ. 2564)

ภาพยนตร์ 
 Goal Club เกมล้มโต๊ะ (2544) รับบท...เจ
 ฟรีแลนซ์..ห้ามป่วย ห้ามพัก ห้ามรักหมอ (2558) (นักแสดงรับเชิญ ร่วมกับกรภัสสรณ์ รัตนเมธานนท์)

มิวสิกวีดีโอ 
 "ต่อให้ใครไม่รัก" ของ วงเอช
 "สาละวัน" ของ โจอี้ บอย
 "ทำไม่ไหว" ของ พีโอพี

โฆษณา 
 เชนไดรท์
บิสกิต แยม โอ แยม
เครื่องปรับอากาศ ฮิตาชิ
MK สุกี้
สบู่นกแก้ว
แมคโดนัล
น้ำยาปรับผ้านุ่ม Fineline
Central Rama 2
แชมพู Dove
ร้านอาหาร Shabushi
เซรั่มบำรุงผม ฟรีแอนด์ฟรี
น้ำปลาแท้ตราปลาหมึก
Vaseline

คอนเสิร์ต

อ้างอิง

แหล่งข้อมูลอื่น 
 

นักแสดงหญิงชาวไทย
นักร้องหญิงชาวไทย
พิธีกรชาวไทย
นักจัดรายการวิทยุ
ศิลปินสังกัดโดโจ ซิตี้
ศิลปินสังกัดเบเกอรี่มิวสิค
คริสต์ศาสนิกชนนิกายแบปทิสต์ชาวไทย
บุคคลจากศาสนาพุทธที่เปลี่ยนไปนับถือศาสนาคริสต์
บุคคลจากกรุงเทพมหานคร
บุคคลจากโรงเรียนเตรียมอุดมศึกษาพัฒนาการ
บุคคลจากคณะนิเทศศาสตร์ มหาวิทยาลัยกรุงเทพ